ຊຸກຍູ້ການຮ່ວມມືເສດຖະກິດ ຂ້າມຊາຍແດນ ຫວຽດນາມ-ກຳປູເຈຍ-ລາວ
(ພາບປະກອບ)
ບັນດາຜົນກະທົບຈາກປະຊາຄົມເສດຖະກິດ ອາຊຽນ, ບາງບັນຫາຊາຍແດນ ແລະ ແຫຼ່ງຊັບພະຍາກອນຂ້າມຊາດແມ່ນບັນດາບັນຫາທີ່ສຳຄັນ ຊຶ່ງມີຜົນສະທ້ອນຕໍ່ການຮ່ວມມືເສດຖະກິດຂ້າມຊາຍແດນ ຫວຽດນາມ - ກຳປູເຈຍ - ລາວ. ນັ້ນແມ່ນເນື້ອໃນໄດ້ເຕື້ອງເຖິງຢູ່ກອງປະຊຸມສຳມະນາສາກົນປະຈຳປີຄັ້ງທີ 4 ກ່ຽວກັບວິທະຍາສາດ - ສັງຄົມ “ການຮ່ວມມືເສດຖະກິດຂ້າມຊາຍແດນ ຫວຽດນາມ - ກຳປູເຈຍ - ລາວ” ດຳເນີນໃນວັນທີ 27/7 ຢູ່ນະຄອນ ດ່າລາດ.
ບັນດາຜູ້ແທນຖືວ່າ: 3 ປະເທດ ຫວຽດນາມ - ກຳປູເຈຍ - ລາວ ຕ້ອງເພີ່ມທະວີການຄົ້ນຄວ້າ, ປຶກສາຫາລືກຳນົດຈຸດສຸມການຮ່ວມມືຂ້າມຊາຍແດນຕ່າງຝ່າຍຕ່າງມີຜົນປະໂຫຍດ ແລະ ກົນໄກສົມທົບນະໂຍບາຍຊຸກຍູ້ການຮ່ວມມືຂ້າມຊາຍແດນຢ່າງມີປະສິດທິຜົນ. 3 ປະເທດຄວນມີບັນດາກົນໄກ, ມາດຕະການ ແລະ ຂໍ້ກຳນົດສະເພາະເພື່ອໜູນຊ່ວຍການຮ່ວມມືເສດຖະກິດຂ້າມຊາຍແດນ. ພ້ອມທັງບໍ່ປະໃຫ້ເກີດບັນດາຜົນກະທົບຂ້າມຊາຍແດນສຳລັບເຂດແມ່ນ້ຳຂອງ.
(ແຫຼ່ງຄັດຈາກ VOV)